open-index/open-wikipedia-markdown huggingface dataset:
ภาพลวงตาปอนโซ

300px|thumb|right|ตัวอย่างหนึ่งของภาพลวงตาปอนโซ  จริง ๆ แล้ว  เส้นสีเหลืองสองเส้นมีขนาดเท่ากัน

**ภาพลวงตาปอนโซ**  () เป็นภาพลวงตาเชิงเรขาคณิต
ที่ค้นพบโดยนักจิตวิทยาชาวอิตาลีชื่อว่า มาริโอ ปอนโซ (ค.ศ. 1882-1960) ในปี ค.ศ. 1911 (พ.ศ. 2456) 
เขาเสนอว่า  ใจมนุษย์ตัดสินขนาดของวัตถุโดยอาศัยพื้นหลัง
เขาจึงสนับสนุนความคิดนี้โดยวาดเส้นตรงยาวเท่ากันสองเส้น  ผ่านเส้นสองเส้นที่เบนเข้าหากัน  โดยมีลักษณะคล้ายกับทางรถไฟ
ซึ่งทำให้เส้นด้านบนจะดูยาวกว่าเส้นด้านล่างเพราะว่า  เราแปลผลเส้นที่เบนเข้าหากันตามหลักทัศนมิติว่า เป็นเส้นขนานที่ถอยห่างออกไปเรื่อย ๆ ตามระยะทาง
ดังนั้นเราจึงแปลผลเหมือนกับว่า  เส้นบนนั้นอยู่ไกลกว่า  และจึงเห็นมันว่ายาวกว่า
โดยในมุมมอง 3 มิติแล้ว  วัตถุที่ไกลกว่าต้องมีความยาวมากกว่าวัตถุที่ใกล้กว่า  เพื่อที่จะมีความยาวเท่ากันปรากฏบนเรตินา

วิธีการอธิบายภาพลวงตานี้เรียกว่า  สมมุติฐานทัศนมิติ (perspective hypothesis)
ซึ่งกล่าวว่า  ทัศนมิติที่เห็นในรูปเกิดขึ้นจากเส้นสองเส้นที่เบนหาเข้ากันซึ่งปกติมีความสัมพันธ์กับระยะทาง
ซึ่งก็คือ  เส้นเอียงสองเส้นดูเหมือนจะวิ่งไปบรรจบกันที่เส้นขอบฟ้าหรือที่จุดสุดสายตา  ที่อยู่ไกลออกไป

วิธีการอธิบายอีกวิธีหนึ่งเรียกว่า   สมมุติฐานกรอบภาพ  (framing-effects hypothesis)
ซึ่งกล่าวว่า  ช่องระหว่างเส้นแนวนอนกับเส้นเอียง (แนวตั้ง) ที่เป็นกรอบอาจจะเป็นตัวกำหนด
หรือมีส่วนในการกำหนดระดับความบิดเบือนจากความเป็นจริง  ของความยาวของเส้นแนวนอนสองเส้น

โดยตัวอย่างหนึ่งของภาพลวงตาปอนโซ คือ ภาพลวงตาโดยพระจันทร์  คือการเห็นพระจันทร์พระอาทิตย์เป็นต้นที่ใกล้ ๆ เส้นขอบฟ้าใหญ่กว่าที่เห็นกลางท้องฟ้า 
โดยที่วัตถุปรากฏ  "ไกลออกไป"  (เพราะอยู่ที่ขอบฟ้า)  จะต้องใหญ่กว่าวัตถุที่อยู่ข้างบน

ภาพลวงตาเช่นนี้ก็เกิดขึ้นด้วยสำหรับผู้ที่ใช้อุปกรณ์ที่ส่งข้อมูลการเห็นโดยสัมผัสหรือโดยเสียง
ซึ่งบุคคลนั้นต้องเคยมีการเห็นทางตาจริง ๆ มาก่อนเท่านั้น  เพราะว่า  คนที่พิการทางสายตาโดยสมบูรณ์มาแต่กำเนิดจะไม่ประสบกับปรากฏการณ์นี้

มีการใช้ภาพลวงตาปอนโซเพื่อแสดงการแยกออกจากกันระหว่างวิถีประสาทการเห็นเพื่อการรับรู้  และวิถีประสาทการเห็นเพื่อการเคลื่อนไหว (ดูสมมุติฐานทางสัญญาณสองทาง)
กล่าวคือ  การปรับเปลี่ยนขนาดของมือเพื่อที่จะยื่นออกไปจับวัตถุที่อยู่ในภาพลวงตาปอนโซไม่ปรากฏว่าเกิดการลวง 
กล่าวอีกอย่างหนึ่งก็คือ  เมื่อยื่นมือไปจับวัตถุ  การอ้านิ้วชี้และนิ้วโป้งออก    
จะเป็นไปตามขนาดของวัตถุจริง ๆ ไม่ใช่ขนาดวัตถุที่ปรากฏในการรับรู้  โดยระบบสายตาเพื่อการเคลื่อนไหวไม่ถูกลวง  ในขณะที่ระบบสายตาเพื่อการรับรู้ถูกลวง

ความแตกต่างในความเป็นอยู่ในชีวิตทำให้เกิดความไวต่อภาพลวงตาปอนโซในระดับต่าง ๆ กัน
คือ  คนชนบทและผู้ที่ไม่ใช่ชาวตะวันตกปรากฏว่า  เกิดการลวงในระดับที่ต่ำกว่า 
งานวิจัยในปี ค.ศ. 2011 เสนอว่า  อิทธิพลของภาพลวงตาปอนโซ  และของภาพลวงตาเอ็บบิงก์เฮาส์
อาจจะมีสหสัมพันธ์เชิงผกผันกับขนาดของคอร์เทกซ์สายตาปฐมภูมิ โดยยิ่งขนาดของคอร์เทกซ์ใหญ่เท่าไร  บุคคลนั้นก็ถูกลวงน้อยลงเท่านั้น

## เชิงอรรถและอ้างอิง

### แหล่งข้อมูลอื่น
* 
* 
*An interactive illustration of the Ponzo illusion in Roger Shepard's ''Terror Subterra''

หมวดหมู่:ภาพลวงตา
สวรรค์มืด

***สวรรค์มืด*** เป็นภาพยนตร์ไทยแนวจินตนิยม ชีวิต ขนาด 35 มม. ซาวด์ออนฟิล์ม (บันทึกเสียงในฟิล์ม) ปี พ.ศ. 2501 กำกับโดยรัตน์ เปสตันยี นำแสดงโดยสุเทพ วงศ์กำแหงและสืบเนื่อง กันภัย เข้าฉายครั้งแรกเมื่อวันที่ 16 มกราคม พ.ศ. 2501 ที่โรงภาพยนตร์ศาลาเฉลิมกรุงและศาลาเฉลิมบุรี ปัจจุบัน ฟิล์มภาพยนตร์เรื่องสวรรค์มืดได้รับการสแกนและบูรณะขึ้นใหม่โดยหอภาพยนตร์ (องค์การมหาชน) ก่อนเผยแพร่ผ่านช่องยูทูบอย่างเป็นทางการของหอภาพยนตร์ เพื่อการอนุรักษ์และเผยแพร่มรดกภาพยนตร์ไทยสู่สาธารณชน

## เรื่องย่อ
หญิงกำพร้าผู้ยากจนชื่อเนียร (สืบเนื่อง กันภัย) ต้องหลบหนีหลังจากขโมยอาหารที่ชายร่ำรวยซื้อมาเพื่อเลี้ยงสุนัข เธอไปหลบอยู่กับคนเก็บขยะที่ชอบร้องเพลงชื่อชู (สุเทพ วงศ์กำแหง) ซึ่งซ่อนเนียรไว้ในรถเข็นขยะของเขา ในขณะที่ชายร่ำรวยและตำรวจกำลังตามหาหญิงสาว

จากนั้นชูก็พาเนียรกลับไปที่กระท่อมหลังเล็ก ๆ ของเขาและมอบที่พักพิงให้กับเธอ ทั้งคู่ตกหลุมรักกัน แต่ความรักของพวกเขาต้องจบลงเมื่อเขาถูกเกณฑ์เข้ากองทัพและส่งไปทำสงคราม ในช่วงหนึ่ง เนียรต้องรับหน้าที่เก็บขยะแทนชู จนกระทั่งเธอได้รับการอุปการะจากหญิงร่ำรวยคนหนึ่ง ซึ่งปฏิบัติกับเนียรราวกับลูกสาว

ชูกลับมาจากสงครามโดยที่ตาบอดเพราะโดนสะเก็ดระเบิด ขณะที่เนียรได้พบกับความหรูหราที่เหนือจินตนาการ ทำให้เธอต้องเลือกระหว่างวิถีชีวิตที่ร่ำรวยที่เธอเพิ่งค้นพบและชีวิตที่เรียบง่ายของเธอกับชู

## นักแสดง
* สุเทพ วงศ์กำแหง
* สืบเนื่อง กันภัย
* เพ็ญศรี พุ่มชูศรี
* อดิศักดิ์ เศวตนันท์
* ชาลี อินทรวิจิตร
* หม่อมราชวงศ์ประสิทธิ์ศักดิ์ สิงหรา
* พูนสวัสดิ์ ธีมากร

## เพลงประกอบ
* *สวรรค์มืด* - ขับร้องโดย สุเทพ วงศ์กำแหง 
* *สอนหญิง (ครวญหา)* - ขับร้องโดย เพ็ญศรี พุ่มชูศรี 
* *พิศภาพดวงใจ* - ขับร้องโดย สุเทพ วงศ์กำแหง 
* *จนจริงไม่จนรัก* - ขับร้องโดย สุเทพ วงศ์กำแหง และ สืบเนื่อง กันภัย
* *เทขยะ* - ขับร้องโดย สุเทพ วงศ์กำแหง 
* *มนต์รักดวงใจ* - ขับร้องโดย สุเทพ วงศ์กำแหง   
* *ภาวนา* - ขับร้องโดย สืบเนื่อง กันภัย

## ดีวีดี
ผลิตโดย มูลนิธิหนังไทย เจ้าของลิขสิทธิ์ ราคา 250 บาท สั่งซื้อได้ที่เว็บไซต์ของ มูลนิธิหนังไทย

## อ้างอิง

* http://www.thaifilm.com/supportDetail.asp?id=61 
* http://filmsick.exteen.com/20050909/shadow-in-paradise-aki-kuarismaki-fs 
* http://www.popcornmag.com/bbs/index.php?showtopic=2470
* http://www.arts.chula.ac.th/~complit/publications/rapee.htm 

หมวดหมู่:ภาพยนตร์รักตลกชีวิตไทย
หมวดหมู่:ภาพยนตร์เพลงไทย
หมวดหมู่:ภาพยนตร์ไทยที่ออกฉายในปี พ.ศ. 2501
หมวดหมู่:ภาพยนตร์ที่กำกับโดย รัตน์ เปสตันยี
หมวดหมู่:มรดกภาพยนตร์ของชาติ
หมวดหมู่:ภาพยนตร์ไทยในคริสต์ทศวรรษ 1950
รายชื่อวงศ์พรรณไม้

รายชื่อวงศ์พรรณไม้ เป็นบทความที่รวบรวมวงศ์พรรณไม้ที่มีทั้งหมดในโลก และใช้ในอนุกรมวิธานและการจำแนกชั้นทางวิทยาศาสตร์ วิวัฒนาการที่เกิดขึ้นในโลกเมื่อ 4,600 ล้านปีมาแล้ว ก่อให้เกิดผลของวิวัฒนาการนั่นก็คือ ความหลากหลายของสรรพชีวิตบนโลกนี้ อันเป็นที่นิยามในหมู่นักอนุกรมวิธานคือ ความหลากหลายทางชีวภาพ (biodiversity) จนเมื่อมนุษย์มีวิวัฒนาการขึ้นมาเมื่อไม่กี่แสนปีที่ผ่านมาความหลากหลายของสิ่งมีชีวิต จึงได้ริเริ่มมีการบันทึกและเรียนรู้ ซึ่งบทความรายชื่อวงศ์พรรณไม้นี้แตกต่างจากบทความ รายชื่อวงศ์พรรณไม้ในประเทศไทย อันเป็นบทความรายชื่อวงศ์พรรณไม้ที่เคยปรากฏในประเทศไทย แต่จะไม่ปรากฏวงศ์พรรณไม้ที่มิเคยมีการขยายพันธุ์ได้มาก่อนเนื่องจากสภาพภูมิประเทศ สภาพดิน สภาพอากาศ และปัจจัยอื่น ๆ ในการเจริญเติบโต ปัจจุบันรายชื่อวงศ์พรรณไม้ที่รวบรวมได้ทั่วโลก มี 642 วงศ์พรรณไม้

## รายชื่อวงศ์พรรณไม้ หมวด A–Z
### รายชื่อวงศ์พรรณไม้ หมวด A
รายชื่อพรรณไม้หมวดอักษรโรมัน A

### รายชื่อวงศ์พรรณไม้ หมวด B
รายชื่อพรรณไม้หมวดอักษรโรมัน B

### รายชื่อวงศ์พรรณไม้ หมวด C
รายชื่อพรรณไม้หมวดอักษรโรมัน C

### รายชื่อวงศ์พรรณไม้ หมวด D
รายชื่อพรรณไม้หมวดอักษรโรมัน D

### รายชื่อวงศ์พรรณไม้ หมวด E
รายชื่อพรรณไม้หมวดอักษรโรมัน E

### รายชื่อวงศ์พรรณไม้ หมวด F
รายชื่อพรรณไม้หมวดอักษรโรมัน F

### รายชื่อวงศ์พรรณไม้ หมวด G
รายชื่อพรรณไม้หมวดอักษรโรมัน G

### รายชื่อวงศ์พรรณไม้ หมวด H
thumb|Hanguana malayana
รายชื่อพรรณไม้หมวดอักษรโรมัน H

### รายชื่อวงศ์พรรณไม้ หมวด I
รายชื่อพรรณไม้หมวดอักษรโรมัน I

### รายชื่อวงศ์พรรณไม้ หมวด J
รายชื่อพรรณไม้หมวดอักษรโรมัน J

### รายชื่อวงศ์พรรณไม้ หมวด K
รายชื่อพรรณไม้หมวดอักษรโรมัน K

### รายชื่อวงศ์พรรณไม้ หมวด L
รายชื่อพรรณไม้หมวดอักษรโรมัน L

### รายชื่อวงศ์พรรณไม้ หมวด M
รายชื่อพรรณไม้หมวดอักษรโรมัน M

### รายชื่อวงศ์พรรณไม้ หมวด N
รายชื่อพรรณไม้หมวดอักษรโรมัน N

### รายชื่อวงศ์พรรณไม้ หมวด O
รายชื่อพรรณไม้หมวดอักษรโรมัน O

### รายชื่อวงศ์พรรณไม้ หมวด P
รายชื่อพรรณไม้หมวดอักษรโรมัน P

### รายชื่อวงศ์พรรณไม้ หมวด Q
รายชื่อพรรณไม้หมวดอักษรโรมัน Q

### รายชื่อวงศ์พรรณไม้ หมวด R

### รายชื่อวงศ์พรรณไม้ หมวด S

### รายชื่อวงศ์พรรณไม้ หมวด T
รายชื่อพรรณไม้หมวดอักษรโรมัน T

### รายชื่อวงศ์พรรณไม้ หมวด U

### รายชื่อวงศ์พรรณไม้ หมวด V

### รายชื่อวงศ์พรรณไม้ หมวด W

### รายชื่อวงศ์พรรณไม้ หมวด X
รายชื่อพรรณไม้หมวดอักษรโรมัน X

### รายชื่อวงศ์พรรณไม้ หมวด Y
รายชื่อพรรณไม้หมวดอักษรโรมัน Y

### รายชื่อวงศ์พรรณไม้ หมวด Z
รายชื่อพรรณไม้หมวดอักษรโรมัน Z

## อ้างอิง

* http://www.theplantlist.org/1.1/browse/
* http://www.theplantlist.org/browse/-/
* https://www.facebook.com/trisorn.triboon.5/posts/486090661846475
* http://www.qsbg.org/Database/Botanic_Book%20full%20option/Search_show_byfam.asp?family_id=
* 
* 
* ชื่อวงศ์ในภาษาไทย
* Christian Puff, Kongkanda Chayamarit, Voradol Chamchumroon. **RUBIACEAE of Thailand. A pictorial guide to indigenous and cultivated genera.**. -- Bangkok : National Park, Wildlife and Plant Conservation Department, 2005.

## แหล่งข้อมูลอื่น
* http://www.thai-nec.org/thailand_araceae.html

หมวดหมู่:พืชแบ่งตามวงศ์
วงศ์พรรณไม้
โคลงเคลง

**โคลงเคลง** หรือ **สำเหร่** ( หรือ Indian rhododendron) เป็นพืชใบเลี้ยงคู่ ประเภท ไม้ดอกล้มลุกในวงศ์ โคลงเคลง (Melastomataceae) ลักษณะกิ่งสี่เหลี่ยมมักมีขนปกคลุม ใบเป็นใบเดี่ยวคู่ตรงข้าม เรียงแบบสลับน้อย เส้นใบ 3-9 ออกจากจุดเดียวกันตรงฐานใบ แล้วเบนเข้าหาปลายใบ เส้นใบย่อยเรียงแบบขั้นบันได ไม่มีหูใบ ออกดอกเป็นช่อ สมบูรณ์เพศ มีสมมาตรตามรัศมี กลีบเลี้ยง 3-6 (ส่วนใหญ่ 5) กลีบดอก 5 เรียงเกยซ้อนกันในดอกอ่อน เกสรเพศผู้ (ก้านชูอับละอองเรณู) มีประมาณ 10 เกสรเรียงเป็น 2 วงและมีรยางค์ รังไข่อยู่ใต้วงกลีบ ผลเมื่อแก่เปลือกจะแห้ง และแตกออก ภายในมีเมล็ดจำนวนมาก เป็นพืชพิ้นเมืองในบริเวณชีวภูมิภาค อินโดมาลายา, ญี่ปุ่น และ ออสเตรเลีย พบได้ทั่วไปในทุ่งหญ้าและป่าโปร่ง ที่ความสูงระหว่าง 100 ถึง 2,800 เมตร มีสรรพคุณเป็นยาพื้นบ้านในหลายพื้นที่ของโลก แก้คอพอก แก้อาเจียนเป็นเลือด และถ่ายเป็นเลือด รากใช้เป็นยา แก้ร้อนในกระหายน้ำ แต่ได้ถูกระบุว่าเป็นวัชพืชที่เป็นภัยคุกคามในสหรัฐอเมริกา โคลงเคลงสามารถสะสมธาตุอะลูมิเนียมโดยการดูดซืมทางรากได้มาก จึงสามารถนำมาใช้ในการฟื้นฟูสภาพสิ่งแวดล้อมด้วยพืช

## ชื่อท้องถิ่น
* กะดูดุ (มลายู-ปัตตานี)
* กาดูโด๊ะ (มลายู-สตูล, ปัตตานี)
* โคลงเคลงขี้นก, โคลงเคลงขี้หมา (ตราด)
* ซิซะโพะ (กะเหรี่ยง-กาญจนบุรี)
* ตะลาเด๊าะ (กะเหรี่ยง-แม่ฮ่องสอน)
* เบร์, มะเหร, มังเคร่, มังเร้, สาเร, สำเร (ภาคใต้)
* มายะ (ชอง-ตราด)
* อ้า, อ้าหลวง (ภาคเหนือ)

## อนุกรมวิธาน
อนุกรมวิธานของสกุล Melastoma ต้องการข้อสรุปของการทบทวน ซึ่งการศึกษาพันธุกรรมในเบื้องต้นได้รับการตีพิมพ์ตั้งแต่ปี พ.ศ. 2544 แต่ยังไม่มีการปรับปรุงแก้ไขจากข้อมูลดังกล่าว ในปีเดียวกัน Karsten Meyer เสนอการแก้ไขให้สปีชีส์ Melastoma affine และสายพันธุ์อื่น ๆ รวมอยู่ในสปีชีส์ M. malabathricum

ในออสเตรเลียปัจจุบันหน่วยงานส่วนใหญ่ไม่ยอมรับข้อเสนอนี้ โดยสายพันธุ์ที่เกิดขึ้นตามธรรมชาติในรัฐเวสเทิร์นออสเตรเลีย, นอร์เทิร์นเทร์ริทอรี, รัฐควีนส์แลนด์ และบริเวณตะวันออกเฉียงเหนือของรัฐนิวเซาธ์เวลส์ ยังคงแยกเป็นสปีชีส์ M. affine ยกเว้นหน่วยงานในรัฐควีนส์แลนด์ สายพันธุ์ที่ขึ้นในออสเตรเลียในลักษณะวัชพืชมีรูปแบบดอกหลายแบบ ในทางทิศใต้กว่าการกระจายพันธุ์ตามธรรมชาติของ M. affine ได้รับการยอมรับว่าเป็นสปีชีส์ M. malabathricum L.

## ลักษณะ
โคลงเคลง เติบโตบนดินหลากหลายตั้งแต่ระดับน้ำทะเลจนถึงระดับความสูงกว่า 3,000 เมตร เป็นไม้พุ่มตั้งตรงและออกดอกชุก ที่เติบโตได้สูงถึง 3 เมตร มีการแตกแขนงและมีลำต้นสีแดงที่ปกคลุมด้วยเกล็ดและขนสั้น ๆ ใบมีรูปไข่แกมใบหอกที่มีฐานกลมมีความยาวได้ถึง 7 ซม. ลำต้นมีท่อลำเลียงหลักสามท่อยาวตลอดจากฐานถึงปลายยอด ดอกเกิดเป็นช่อกระจุกสั้น ๆ ยาว 2 ถึง 8 ซม. ผลเป็นชนิดเบอร์รี่ซึ่งเมื่อสุกจะแตกอย่างไม่สม่ำเสมอเผยให้เห็นเนื้อผลสีฟ้าเข้มและเมล็ดสีส้ม

## อ้างอิง

* 
* 
* 

## แหล่งข้อมูลอื่น

*สำนักงานหอพรรณไม้ กรมอุทยานแห่งชาติ สัตว์ป่า และพันธุ์พืช
*Sandakan Rainforest Park - Medicinal Plants

หมวดหมู่:ไม้ล้มลุก
หมวดหมู่:ดอกไม้ป่า
หมวดหมู่:สกุลโคลงเคลง
หมวดหมู่:สมุนไพร
ปลากะพงข้างปาน

**ปลากะพงข้างปาน** (; ) ปลาน้ำเค็มชนิดหนึ่งที่สามารถปรับตัวให้อยู่ในน้ำกร่อยหรือน้ำจืดได้  อยู่ในวงศ์ปลากะพงแดง (Lutjanidae) มีรูปร่างคล้ายปลาในวงศ์เดียวกันทั่วไป ครีบหลังมีฐานยาว ครีบหางมีขนาดใหญ่และปลายเว้าเล็กน้อย มีพื้นลำตัวสีเหลืองหรือสีทอง หรือสีน้ำตาลแดงหรือสีขาวเงิน   มีเส้นสีแดงปนน้ำตาลจำนวน 8 เส้น พาดผ่านและโค้งไปตามแนวลำตัว  บริเวณก่อนถึงโคนหางมีจุดสีดำขนาดใหญ่เห็นได้ชัดเจน อันเป็นที่มาของชื่อ มีขนาดโตเต็มที่ได้ถึง 50 เซนติเมตร

เมื่อยังเป็นลูกปลาจะมีลายพาดแนวนอนตามลำตัวตั้งแต่หัวจรดหาง 3-4 ขีด และเมื่อโตขึ้นลายขีดจะหายไป ครีบและหางกลายเป็นสีเหลือง 

อาศัยอยู่ตามชายฝั่งทะเลใกล้ปากแม่น้ำหรือป่าชายเลน พบในมหาสมุทรอินเดียและแปซิฟิก ในประเทศไทยพบได้ทั้งชายฝั่งอันดามันและอ่าวไทย นิยมอยู่เป็นฝูง 

นิยมตกเป็นเกมกีฬา เป็นปลาเศรษฐกิจชนิดหนึ่ง อีกทั้งยังนิยมเลี้ยงเป็นปลาสวยงาม

มีชื่อเรียกอื่น ๆ อีก เช่น "ปลากะพงปานข้างลาย", "ปลาเหลืองลีซี" หรือ "ปลากะพงทอง" 

## อ้างอิง

## แหล่งข้อมูลอื่น

* รูปและข้อมูลจาก Fishbase.org
* ''Lutjanus russelli'' 

หมวดหมู่:ปลาที่พบในประเทศไทย
หมวดหมู่:ปลาน้ำเค็ม
หมวดหมู่:ปลาน้ำกร่อย
หมวดหมู่:ปลาน้ำจืด
หมวดหมู่:ปลาตู้
ข้างปาน
ไจติกะ

**นิกายเจติยวาท** หรือ **นิกายไจติกะ** เป็นนิกายฝ่ายอาจริยวาท ตั้งขึ้นโดยอาจารย์มหาเทวะ แยกมาจากนิกายมหาสางฆิกะ หลักธรรมส่วนใหญ่เหมือนนิกายมหาสังฆิกะ ที่ต่างไปคือถือว่าการสร้างและการตกแต่งสถูปเจดีย์ได้บุญมาก พระนิพพานเป็นสภาวะที่มีอยู่ เป็นอมตธาตุ

## อ้างอิง

* 

หมวดหมู่:นิกายในศาสนาพุทธ
เสาตรานติกะ

**เสาตรานติกะ** หรือ**สุตตวาท** เป็นพระพุทธศาสนานิกายหนึ่ง คัมภีร์ฝ่ายสันสกฤตระบุว่าแยกมาจากนิกายสรวาสติวาท ส่วนฝ่ายบาลีว่าแยกมาจากนิกายสังกันติกะ เหตุที่แยกออกมาเพราะเมื่อคณาจารย์ฝ่ายสรวาสติวาทหันไปนับถือพระอภิธรรมปิฎกมากขึ้น แต่มีบางส่วนเห็นแย้งว่าพระสุตตันตปิฎกสำคัญกว่า กลุ่มนี้จึงแยกมาตั้งนิกายใหม่ นิกายทั้ง 2 นี้ขัดแย้งกันอย่างรุนแรง จนมีกล่าวโต้แย้งปรัชญาซึ่งกันและกัน นิกายนี้แพร่หลายอยู่ทางตอนเหนือของอินเดีย

เชื่อว่าผู้ก่อตั้งนิกายนี้คือพระกุมารลาตะ ไม่มีคัมภีร์ของนิกายนี้เหลืออยู่ คงมีแต่ที่กล่าวพาดพิงถึงในคัมภีร์ของนิกายสรวาสติวาทเท่านั้น ปรัชญาของนิกายนี้เชื่อว่าความจริงมีสองอย่างคือวัตถุกับจิตใจ เน้นเรื่องอนิจจัง ทุกอย่างไม่เที่ยงทั้งภาวะและอภาวะ ชีวิตเป็นเพียงลำดับของเหตุการณ์ที่เกิดขึ้น ความรู้ทั้งหลายจะรู้ได้เฉพาะอนุมานประมาณเท่านั้น เพราะจิตไม่อาจยึดความจริงที่เปลี่ยนแปลงตลอดเวลาได้ นิกายนี้ถือว่าเฉพาะวิญญาณขันธ์ในขันธ์ห้าเท่านั้นที่ไปเกิดใหม่ได้ ซึ่งขัดแย้งกับนิกายสางมิตียะ เชื่อว่าทุกคนมีธาตุแห่งพุทธะอยู่ในตัวเช่นเดียวกับความเชื่อของฝ่ายมหายาน

นิกายนี้เมื่อแพร่หลายไปที่ญี่ปุ่นเรียกว่า**นิกายโจจิตสุ**

## อ้างอิง

* ประสงค์ แสนบุราณ. พระพุทธศาสนามหายาน. กทม. โอเดียนสโตร์. 2548
* อภิชัย โพธิ์ประสิทธิ์ศาสตร์. พระพุทธศาสนามหายาน. พิมพ์ครั้งที่ 4. กทม. มหามกุฏราชวิทยาลัย. 2539

สาตรานติกะ
ซะงะ

**ซะงะ** อาจหมายถึง
* จังหวัดซะงะ จังหวัดในประเทศญี่ปุ่น
* เมืองซะงะ เมืองหลวงของจังหวัดซะงะ
โคจิ

**โคจิ** อาจหมายถึง
* โคจิ (อาหาร) ()
* ราโคจิ (*Aspergillus oryzae*) ราที่ใช้ทำโคจิ
* โคจิ (ศักราช) () ศักราชของญี่ปุ่น ปี 1555-1558
* จังหวัดโคจิ () จังหวัดในประเทศญี่ปุ่น
* โคจิ (เมือง) () เมืองเอกของจังหวัดโคจิ

## บุคคล
* โคจิ มูกาอิ
* โคจิ เซโตะ
* โคจิ คูเมตะ
* โคจิ ดาเตะ
* โคจิ เซโอะ

## ตัวละครในบันเทิงคดี
* โคจิ (ครอบครัวตึ๋งหนืด) ตัวละครจากเรื่อง ครอบครัวตึ๋งหนืด
* คาชิน โคจิ ตัวละครจากเรื่อง โบรูโตะ
* ฮาเนดะ โคจิ ตัวละครจากเรื่อง ยอดนักสืบจิ๋วโคนัน
* ซาเมทานิ โคจิ ตัวละครจากเรื่อง ยอดนักสืบจิ๋วโคนัน: ปริศนาภาพติดตามรณะ
* มินาโมโตะ โคจิ ตัวละครจากเรื่อง ดิจิมอนฟรอนเทียร์
* เซกิมุไค โคจิ ตัวละครจากเรื่อง ไฮคิว!! คู่ตบฟ้าประทาน
* เซโนโอะ โคจิ ตัวละครจากเรื่อง แม่มดน้อยโดเรมี
* ซาโต้ โคจิ - ตัวละครจากเรื่องเกมกลคนอัจฉริยะ GX
* โกดะ โคจิ ตัวละครจากเรื่อง มายฮีโร่ อคาเดเมีย

## ดูเพิ่ม
* 
* โคอิจิ
* โคชิ
* ยูมิ

หมวดหมู่:หน้าแก้ความกำกวมชื่อสถานที่
หมวดหมู่:ชื่อภาษาญี่ปุ่น
หมวดหมู่:ชื่อตัว
หมวดหมู่:นามสกุลญี่ปุ่น
ฟูกูชิมะ

**ฟูกูชิมะ** () อาจหมายถึง
* จังหวัดฟูกูชิมะ (ฟูกูชิมะเค็ง) จังหวัดในประเทศญี่ปุ่น
* นครฟูกูชิมะ (ฟูกูชิมะชิ) เมืองหลวงของจังหวัดฟูกูชิมะ
* โรงไฟฟ้านิวเคลียร์สองแห่งที่อยู่ในจังหวัดฟูกูชิมะ
** โรงไฟฟ้านิวเคลียร์ฟูกูชิมะแห่งที่หนึ่ง (Fukushima Dai-ichi)
** โรงไฟฟ้านิวเคลียร์ฟูกูชิมะแห่งที่สอง (Fukushima Dai-ni)
* นามสกุลของชาวญี่ปุ่น
อะแพชี เอกซ์เอ็มแอล

**อะแพชี เอกซ์เอ็มแอล** (Apache XML) เป็นโครงการหนึ่งของมูลนิธิซอฟต์แวร์อะแพชีซึ่งให้ความสำคัญกับเอกซ์เอ็มแอลโดยเฉพาะ โครงการนี้มีโครงการย่อยที่เป็นโอเพนซอร์สทั้งหมดดังนี้

## โครงการย่อยที่ยังดำเนินการ
* อะแพชี เซิร์กซีส (Apache Xerces) ตัวแจงส่วนเอกซ์เอ็มแอลบนภาษาจาวา ภาษาซีพลัสพลัส และภาษาเพิร์ล
* อะแพชี ซาลาน (Apache Xalan) ตัวประมวลผลสไตล์ชีตเอกซ์เอสแอล (XSL) บนภาษาจาวาและภาษาซีพลัสพลัส โดยนำภาษาสอบถามของเอกซ์แพธ (XPath) มาใช้
* อะแพชี แอกซ์คิต (Apache AxKit) เฟรมเวิร์กสำหรับการเผยแพร่ข้อมูลเอกซ์เอ็มแอลบนเว็บใน mod_perl
* อะแพชี ฟอร์เรสต์ (Apache Forrest) เฟรมเวิร์กสำหรับจัดการเอกสารมาตรฐาน
* อะแพชี เอกซ์เอ็มแอล-เซคิวริตี (Apache XML-Security) โครงการรักษาความปลอดภัยในข้อมูลเอกซ์เอ็มแอล
* อะแพชี ซินดิเช (Apache Xindice) ฐานข้อมูลเอกซ์เอ็มแอลแบบเนทีฟ
* อะแพชี เอกซ์เอ็มแอลคอมมอนส์ (Apache XML Commons) โครงการที่ให้ความสำคัญกับซอร์สโค้ดทั่วไปและการชี้แนะแนวทางโครงการเอกซ์เอ็มแอล
* อะแพชี เอกซ์เอ็มแอลบีนส์ (Apache XMLBeans) เครื่องมือสำหรับเชื่อมต่อภาษาจาวากับเอกซ์เอ็มแอล

### โครงการที่เกี่ยวข้องกับเว็บเซอร์วิส
* อะแพชี เอสโอเอพี หรือ โซป (Apache SOAP)
* อะแพชี เอกซ์เอ็มแอล-อาร์พีซี (Apache XML-RPC)
* อะแพชี แอกซิส (Apache Axis)
* อะแพชี ดับบลิวเอสไอเอฟ (Apache WSIF)

## โครงการที่ไม่พัฒนาต่อ
* อะแพชี คริมซัน (Apache Crimson) ตัวแจงส่วนเอกซ์เอ็มแอลบนภาษาจาวา ซึ่งพัฒนาต่อยอดมาจากโพรเจกต์เอกซ์ (Project X) ของซันไมโครซิสเต็มส์
* อะแพชี แซ็ง (Apache Xang) เฟรมเวิร์กสำหรับการพัฒนาเว็บอย่างรวดเร็วโดยใช้เอ็กมาสคริปต์ (ECMAScript) (ซึ่งนั่นก็คือจาวาสคริปต์)

หมวดหมู่:เอกซ์เอ็มแอล
หมวดหมู่:มูลนิธิซอฟต์แวร์อะแพชี
ภาษาสุมัสติ

**ภาษาสุมัสตี**เป็นภาษาที่ใช้พูดทางตะวันตกของอัฟกานิสถาน อยู่ในตระกูลอินโด-ยุโรเปียน สาขาอินโด-อิเรเนียน กลุ่มดาร์ดิก มีผู้พูดราว 1,000 คนใน ค.ศ. 1994 ทางฝั่งตะวันตกของแม่น้ำกุนาร์ อัตราการรู้หนังสือต่ำคือ 1% ของผู้ที่ใช้เป็นภาษาแม่และ 15-20 %ของผู้ที่ใช้เป็นภาษาที่สอง รากศัพท์ใกล้เคียงกับภาษาบันกาลามี 63 % และภาษาคาวาร์-บาตี 47% ได้รับอิทธิพลจากภาษาปาซายี

## อ้างอิง

สุมัสติ
คติชนวิทยา

[thumb|300px|[พรมวิเศษใช้เป็นพาหนะเดินทางได้ตามใจหมาย]]
[thumb|right|ลิงฉลาดสามตัวในศาล [Nikkō Tōshō-gū|Tōshō-gū ประเทศญี่ปุ่น]]
**คติชนวิทยา** () เป็นสาขาหนึ่งที่ศึกษาข้อมูลทางวัฒนธรรมของมนุษย์ที่มีการถ่ายทอดสืบต่อกันมา ทั้งในสังคมชนบทและในสังคมเมือง ไม่ว่าจะเป็นตำนาน นิทาน นิยายประจำถิ่น เพลง ปริศนาคำทาย สำนวนภาษิต คำพังเพย การละเล่น การแสดง เครื่องมือเครื่องใช้ อาหารการกิน ยาพื้นบ้าน ความเชื่อ ประเพณีและพิธีกรรม

สำหรับผู้ที่ศึกษาความรู้ด้านคติชนวิทยา จะเรียกว่า "นักคติชนวิทยา" (folklorist)

## ความหมายของคติชนวิทยา
คำว่าคติชนวิทยา มีผู้ให้ความหมายไว้มากมายหลากหลาย แต่สามารถสรุปได้เป็น 2 กลุ่มความคิดใหญ่ ๆ คือ

### คติชนวิทยาในความหมายระยะแรก
หมายถึงการศึกษาข้อมูลทางวัฒนธรรมในวิถีชีวิตแบบชาวบ้านชาวชนบท ไม่ว่าจะเป็นตำนานพื้นบ้าน นิทานพื้นบ้าน เพลงพื้นบ้าน ภาษิตคำพังเพย ปริศนาคำทาย การละเล่นและการแสดงพื้นบ้าน รวมทั้งขนบธรรมเนียมประเพณี ความเชื่อและพิธีกรรมในสังคมระดับชาวบ้าน ชาวนา หรือชาวชนบทที่มีวิถีชีวิตแบบเก่าแก่ดั้งเดิม ตัวอย่างทัศนะของนักวิชาการในกลุ่มนี้ ดังเช่น Jonas Balys นักคติชนวิทยาและนักชาติพันธุ์วิทยาอธิบายว่า คติชนประกอบด้วยการสร้างสรรค์ตามแบบประเพณีปรัมปราของผู้คนทั้งในสังคมอนารยธรรมและสมัยที่มีอารยธรรมแล้ว วิธีการสร้างสรรค์คือใช้เสียงและคำมาประกอบกันเข้าเป็นรูปแบบร้อยแก้วและรูปแบบร้อยกรอง นอกจากนี้ ยังประกอบด้วยความเชื่อของคนพื้นบ้าน
หรือความเชื่อเรื่องโชคลาง ประเพณี และการแสดง การร่ายรำ การละเล่นต่าง ๆ ซึ่งข้อมูลคติชนนั้นไม่ใช่เป็นแต่เพียงศาสตร์ที่เกี่ยวกับคนพื้นบ้านเท่านั้น แต่ยังเป็นศาสตร์พื้นบ้านและกวีนิพนธ์พื้นบ้านที่เป็นประเพณีเก่าแก่อีกด้วย

ในวงการคติชนวิทยาในระยะแรกนั้นเมื่อพูดถึง folklore ก็มักหมายถึงคติชนของชาวบ้านที่มีขอบเขตอยู่ในบริบทของสังคมชาวนา ไม่ได้รวมถึงชาวเมืองในสังคมเมืองและไม่ได้คิดว่า "ชาวเมือง" ก็อาจจะมี "urban lore" ของตนเองได้

### คติชนวิทยาในความหมายระยะหลัง
หมายถึงศาสตร์สาขาวิชาหนึ่งที่สนใจศึกษาเรื่องราวข้อมูลทางวัฒนธรรมของกลุ่มชนใดกลุ่มชนหนึ่งที่มีเอกลักษณ์ร่วมกัน ไม่ว่าจะเป็นสังคมชาวนาชาวไร่ สังคมเมือง สังคมเกษตรกรรม สังคมอุตสาหกรรม สังคมแบบเก่า สังคมสมัยใหม่ คำว่าคติชนวิทยาในกลุ่มความคิดนี้จึงเป็นความหมายที่กว้างขึ้น ตัวอย่างนักวิชาการในกลุ่มนี้เช่น Alan Dundes อธิบายว่าการนิยามความหมายของคำว่า folklore มักจะไม่เน้นที่ folk แต่จะเน้นที่ lore มากกว่า ฉะนั้นคำว่า folk จึงหมายถึงกลุ่มชนกลุ่มใดกลุ่มหนึ่ง กลุ่มใดก็ได้ที่มีเอกลักษณ์ร่วมกัน เช่น มีอาชีพเดียวกัน พูดภาษาเดียวกัน นับถือศาสนาเดียวกัน กระทำกิจกรรมบางประเภทเหมือนกัน ส่วน lore คือเรื่องราวแบบแผนของกลุ่มชนกลุ่มใดกลุ่มหนึ่ง การที่ Dundes แยกคำจำกัดความออกเป็น 2 คำนั้น เพราะเขาเห็นว่าคำว่า folk ไม่ได้หมายเฉพาะแต่ชาวไร่ชาวนาหรือชาวชนบท แต่หมายถึงชนกลุ่มใดกลุ่มหนึ่ง จะเป็นชนกลุ่มใดก็ได้ที่มีเอกลักษณ์บางอย่างที่มีอยู่ร่วมกัน ดังเช่น กลุ่มนิสิตนักศึกษา กลุ่มวัยรุ่นในเซ็นเตอร์พอยต์ กลุ่มรักร่วมเพศ กลุ่มผู้หญิง กลุ่มสาวโรงงาน กลุ่มไทลื้อ กลุ่มมุสลิม เป็นต้น

## ดูเพิ่ม

## อ้างอิง
* ปฐม หงษ์สุวรรณ. **เอกสารประกอบการสอนวิชาคติชนวิทยา**. มหาสารคาม : ภาควิชาภาษาไทยและภาษาตะวันออก คณะมนุษยศาสตร์และสังคมศาสตร์ มหาวิทยาลัยมหาสารคาม, 2550.
* ปฐม หงษ์สุวรรณ. **กาลครั้งหนึ่ง : ว่าด้วยตำนานกับวัฒนธรรม**. กรุงเทพฯ : สำนักพิมพ์แห่งจุฬาลงกรณ์มหาวิทยาลัย, 2550.

หมวดหมู่:สาขาวิชา
*
อนุสาวรีย์ทหารอาสาสงครามโลกครั้งที่หนึ่ง

**อนุสาวรีย์ทหารอาสาสงครามโลกครั้งที่หนึ่ง** เป็นอนุสาวรีย์ที่ตั้งอยู่บนถนนสามเหลี่ยม ตรงมุมด้านทิศเหนือของท้องสนามหลวง ตรงข้ามพิพิธภัณฑสถานแห่งชาติ พระนคร เป็นอนุสรณ์แก่ทหารอาสาขอองสยามที่ไปร่วมรบในสมรภูมิยุโรป หลังจากที่สงครามโลกครั้งที่หนึ่งอุบัติขึ้นเมื่อ พ.ศ. 2457 โดยประเทศไทยร่วมกับฝ่ายสัมพันธมิตร อันมีฝรั่งเศส อังกฤษ และสหรัฐอเมริกา ประกาศสงครามกับเยอรมนีและออสเตรีย-ฮังการี เมื่อวันที่ 22 กรกฎาคม พ.ศ. 2460

พระบาทสมเด็จพระมงกุฎเกล้าเจ้าอยู่หัวได้โปรดให้ประกาศรับทหารอาสาสมัครเมื่อวันที่ 19 มิถุนายน พ.ศ. 2461 เดินทางออกจากสยามเมื่อวันที่ 20 มิถุนายน พ.ศ. 2461 เพื่อเข้ารับการฝึกหัดเพิ่มเติมก่อนเดินทางต่อไปยังสนามรบ ทหารสยามได้ไปปฏิบัติการรบสนับสนุนกองทัพบกฝรั่งเศส และได้รบเคียงบ่าเคียงไหล่กับทหารชาติสัมพันธมิตรอย่างกล้าหาญองอาจ ทหารอาสาที่เสียชีวิตในสมรภูมิจำนวน 19 นาย ได้ฝังไว้ ณ ตำบล ฌูบ กูรท์ (Jube Court) ในยุทธบริเวณประเทศฝรั่งเศส ต่อมาจึงมีการฌาปนกิจที่สุสานในเยอรมนี ครั้นสงครามสงบลงซึ่งฝ่ายสัมพันธมิตรเป็นฝ่ายชนะ ทหารอาสาได้ทยอยเดินทางกลับสู่ประเทศ ชุดสุดท้ายมาถึงเมื่อวันที่ 21 กันยายน พ.ศ. 2462 พร้อมอัฐิของทหารที่เสียชีวิต

พระบาทสมเด็จพระมงกุฎเกล้าเจ้าอยู่หัวมีพระราชดำริให้สร้างอนุสาวรีย์สำหรับบรรจุอัฐิของทหารหาญเหล่านั้น ได้โปรดให้สมเด็จพระเจ้าบรมวงศ์เธอ เจ้าฟ้ากรมพระยานริศรานุวัดติวงศ์ ทรงออกแบบ อนุสาวรีย์มีรูปทรงคล้ายเจดีย์ มีซุ้ม 4 ด้าน ประดับด้วยหินอ่อน ด้านหน้าและหลังของอนุสาวรีย์จารึกเหตุผลแห่งการประกาศสงคราม การประกาศรับทหารอาสาสมัคร การจัดกำลังรบ และการเดินทาง อีกสองด้านจารึกชื่อของทหารผู้สละชีวิตจำนวน 19 คน บอกอายุ ยศ และนาม วันเดือนปีและสถานที่ที่เสียชีวิต อัฐิของทหารที่เสียชีวิตได้ถูกนำมาบรรจุ ณ อนุสาวรีย์แห่งนี้เมื่อวันที่ 24 กันยายน พ.ศ. 2462

## รายนามทหารที่จารึกบนอนุสาวรีย์
ทหารที่เสียชีวิตในสงครามโลกครั้งที่หนึ่ง และได้รับการจารึกไว้บนอนุสาวรีย์ทหารอาสามีดังนี้
# ร.ต. สงวน ทันด่วน
# นายดาบ เยื้อน สังข์อยุทธ
# จ.ส.อ. ม.ล. อุ่น อิศรเสนา ณ กรุงเทพ
# จ.ส.อ .เจริญ พิรอด
# ส.อ. ปุ้ย ขวัญยืน
# ส.ต. นิ่ม ชาครรัตน
# ส.ต. ชื่น นภากาศ
# พลฯ ตุ๊ -
# พลฯ ชั้ว อ่อนเอื้อวงษ์
# พลฯ พรม แตงเต่งวรรณ
# พลฯ ศุข พ่วงเพิ่มพันธุ์
# พลฯ เนื่อง พิณวานิช
# พลฯ นาค พุยมีผล
# พลฯ บุญ ไพรวรรณ
# พลฯ โป๊ะ ชุกซ่อนภัย
# พลฯ เชื่อม เปรมปรุงใจ
# พลฯ ศิลา นอมภูเขียว 
# พลฯ ผ่อง อมาตยกุล
# พลฯ เปลี่ยน นุ่มปรีชา

## อ้างอิง

## แหล่งข้อมูลอื่น
* 

ทหารอาสา
หมวดหมู่:ก่อตั้งในกรุงเทพพระมหานครในปี พ.ศ. 2462
ทหารอาสา
ทหารอาสา
หมวดหมู่:ประเทศสยามในสงครามโลกครั้งที่หนึ่ง
หมวดหมู่:ผลที่ตามมาหลังสงครามโลกครั้งที่หนึ่งในประเทศไทย
หมวดหมู่:รัชกาลที่ 6
หมวดหมู่:โบราณสถานในเขตพระนคร
บาหลี

**บาหลี** อาจหมายถึง
* เกาะบาหลี ในประเทศอินโดนีเซีย 
** จังหวัดบาหลี
** ภาษาบาหลี ภาษาท้องถิ่น
*** อักษรบาหลี อักษรที่ใช้เขียนภาษาบาหลี
* ชาวบาหลี

## ดูเพิ่ม
* บาลี (แก้ความกำกวม)
เอทีอาร์ 72

**เอทีอาร์ 72** () เป็นอากาศยานขนาดเล็ก แบบใช้เครื่องยนต์เทอร์โบใบพัด 2 ตัว มีพิสัยบินระยะใกล้ ผลิตโดยบริษัทร่วมทุนสัญชาติฝรั่งเศส-อิตาลี เอทีอาร์ โดยพัฒนามาจากรุ่น 42 ให้มีความจุผู้โดยสาร 64-74 ที่นั่ง โดยขยายความยาวเครื่องเพิ่มขึ้น 4.53 เมตร เป็น 27.2 เมตร และขยายความกว้างของปีกเพิ่มขึ้น 2.53 เมตร เป็น 27.1 เมตร รวมถึงการเพิ่มประสิทธิภาพเครื่องยนต์ และปริมาณความจุของถังเชื้อเพลิง เอทีอาร์ 72 เปิดตัวครั้งแรกเมื่อปีพ.ศ. 2529 และทดสอบการบินครั้งแรกเมื่อวันที่ 27 ตุลาคม พ.ศ. 2531 นับจากนั้นเป็นเวลา 1 ปีเต็ม ก็เริ่มให้บริการเชิงพาณิชย์เป็นครั้งแรกด้วยสายการบินฟินน์แอร์ ในวันที่ 27 ตุลาคม พ.ศ. 2532

## รุ่น
[thumb|เอทีอาร์ 72-500 (AT75) ของ[แอร์โดโลมิติ|222x222px]]
thumb|เปรียบเทียบขนาดของเอทีอาร์ 42 (ซ้าย) และเอทีอาร์ 72-500 (ล่างขวา)
[thumb|เอทีอาร์ 72-200 ของ [แอร์อารานน์]]
### เอทีอาร์ 72-200
72-200 เป็นรุ่นดั้งเดิม ใช้เครื่องยนต์แพรตแอนด์วิทนีย์ แคนาดา พีดับเบิลยู124บี 2400 แรงม้า มีพิสัยบินไกล 930 ไมล์ทะเล

### เอทีอาร์ 72-201
72-201 เป็นรุ่นเปลี่ยนเครื่องยนต์ของ 72-200 เป็น พีดับเบิลยู127 2750 แรงม้าแทน และมีพิสัยบินไกล 820 ไมล์ทะเล สำหรับรุ่นนี้อเมริกันอีเกิลเรียกชื่อว่า 72-212

### เอทีอาร์ 72-500 (AT75)
72-500 เป็นรุ่นที่เปลี่ยนเครื่องยนต์จาก 72-210 เป็นเครื่องยนต์ 6 ใบพัด พีดับเบิลยู127เอฟ และเพิ่มประสิทธิภาพในการบิน และปริมาณน้ำหนักบรรทุก มีพิสัยบินไกล 830 ไมล์ทะเล เดิมเรียกชื่อว่า -210เอ ส่วนอเมริกันอีเกิลเรียกว่า -212เอ
### เอทีอาร์ 72-600 (AT76)

### รุ่นอื่นๆ
เอทีอาร์ ได้เปิดตัวรุ่นที่ปรับเปลี่ยนเครื่อง 72 เป็นเครื่องบินขนส่งในงานฟาร์นโบโรปี 2002 และมีลูกค้าอย่างเฟดเอกซ์, ดีเอชแอล และยูพีเอส นอกจากนี้ยังมีรุ่นที่ปรับจาก -500 เป็นเครื่องบินส่วนตัว พร้อมกับการตกแต่งด้วยสิ่งอำนวยความสะดวกต่างๆ และยังมีการปรับเปลี่ยนรุ่น -500 เป็นเครื่องบินตรวจการที่ใช้สำหรับทางการทหาร

## ข้อมูลจำเพาะ

## เครื่องบินที่ใกล้เคียงกัน
### รุ่นที่ใกล้เคียงกัน
* เอทีอาร์ 42

### เครื่องบินที่คล้ายกัน
* แอนโตนอฟ อาน-24
* บีเออี เอทีพี
* เดอ ฮาวิลแลนด์ แคนาดา แดช-8
* ดอร์แนร์ 328
* เอ็มเบรเออร์ อีเอ็มบี 120 บราซิเลีย
* ฟอกเกอร์ เอฟ-27
* ฟอกเกอร์ เอฟ-50
* ซาบ 340
* ซาบ 2000
* ซีอาน เอ็มเอ 60

## อ้างอิง

## แหล่งข้อมูลอื่น

* เว็บไซต์ของเอทีอาร์ 

หมวดหมู่:เครื่องบิน
หมวดหมู่:อากาศยานเชิงพาณิชย์
หมวดหมู่:อากาศยานที่บินครั้งแรกในปี พ.ศ. 2531
อัตชีวประวัติ

[thumb|200px|right|หน้าปกอัตชีวประวัติของ[เบนจามิน แฟรงคลิน ฉบับแรกปี ค.ศ. 1793]]

**อัตชีวประวัติ** () มีรากศัพท์มาจากภาษากรีกสามคำ: “autos” แปลว่า “ตนเอง” และคำว่า “βίος” หรือ “bios” แปลว่า “ชีวิต” และคำว่า “γράφειν” หรือ “graphein” แปลว่า “เขียน”  เป็นเรื่องราวของบุคคลโดยเขียนขึ้นโดยบุคคลคนนั้นเอง  โดยเนื้อหา อาจเล่าถึงชีวิตส่วนตัวที่ไม่มีใครเคยรู้มาก่อน หรือ ไม่เคยถูกเผยแพร่ที่ไหนมาก่อน  ชีวประวัติที่เขียนโดยเจ้าของชีวิต หรือในความหมายปัจจุบันหมายถึงประวัติที่ที่เขียนโดยเจ้าของชีวิตร่วมกับนักประพันธ์อาชีพในลักษณะบอกให้เขียน  คำว่า “อัตชีวประวัติ” ใช้เป็นครั้งแรกโดย โรเบิร์ต ซัทธีย์ (Robert Southey) ในปี ค.ศ. 1809 ในวารสารแต่ลักษณะการเขียนแบบนี้มีมาตั้งแต่สมัยโบราณ นักเขียนชีวประวัติมักจะเขียนประวัติจากเอกสารอ้างอิงต่าง ๆ และจากความคิดเห็นของตนเอง แต่นักเขียนอัตชีวประวัติเขียนจากความทรงจำของตนเอง ซึ่งใกล้เคียงกับบันทึกความทรงจำ (Memoir) ซึ่งบางครั้งแยกออกจากกันยาก

## ดูเพิ่ม
* ชีวประวัติ

## อ้างอิง

หมวดหมู่:อัตชีวประวัติ
หมวดหมู่:วรรณกรรมแบ่งตามประเภท
เนื้อเยื่อกล้ามเนื้อลาย

**เนื้อเยื่อกล้ามเนื้อลาย** () เป็นเนื้อเยื่อกล้ามเนื้อซึ่งมีซาร์โคเมียร์ (sarcomere) ซ้ำ ๆ ซึ่งต่างจากเนื้อเยื่อกล้ามเนื้อเรียบ กล่าวโดยเจาะจง กล้ามเนื้อลาย ได้แก่
* กล้ามเนื้อลายโครงร่าง (skeletal striated muscle)
* กล้ามเนื้อแบรงไคโอเมริก (branchiomeric muscle) ซึ่งกำเนิดทางวิทยาเอ็มบริโอต่างจากกล้ามเนื้อโครงร่าง
* กล้ามเนื้อหัวใจ (cardiac muscle)

กล้ามเนื้อลายหดตัวใต้อำนาจจิตใจ ยกเว้นกล้ามเนื้อหัวใจ ซึ่งหดตัวอยู่นอกเหนืออำนาจจิตใจ กล้ามเนื้อหัวใจมักแยกจากกล้ามเนื้อลายอื่น ๆ เพราะมักมีคุณลักษณะแตกต่างไป

## อ้างอิง

## แหล่งข้อมูลอื่น
* 

หมวดหมู่:ระบบกล้ามเนื้อ
การลงโทษทางกาย

**การลงโทษทางกาย** () เป็นการลงโทษที่มีเจตนาที่จะก่อให้เกิดความเจ็บปวดทางกายแก่บุคคล เมื่อลงโทษทางกายกับผู้เยาว์ โดยเฉพาะในบ้านและโรงเรียน วิธีการอาจรวมถึงการตี เมื่อลงโทษกับผู้ใหญ่ อาจเป็นการลงโทษนักโทษและทาส และอาจใช้วิธีการต่าง ๆ เช่น การเฆี่ยนด้วยเข็มขัดหรือแส้

การลงโทษทางกายสำหรับความผิดหรือการบาดเจ็บ รวมถึงการโบย การตีตรา และแม้แต่การตัดอวัยวะ เป็นสิ่งที่ปฏิบัติกันในอารยธรรมส่วนใหญ่มาตั้งแต่สมัยโบราณ แต่การลงโทษเหล่านี้ถูกมองว่าโหดร้ายมากขึ้นเรื่อย ๆ นับตั้งแต่การพัฒนาแนวคิดมนุษยธรรมนิยมหลังยุคเรืองปัญญา โดยเฉพาะในโลกตะวันตก ในช่วงปลายคริสต์ศตวรรษที่ 20 การลงโทษทางกายถูกยกเลิกจากระบบกฎหมายของประเทศพัฒนาแล้วส่วนใหญ่

การเฆี่ยนตีตามส่วนต่าง ๆ ของร่างกายเพื่อทำให้เกิดความเจ็บปวด อาจใช้ไม้เรียว สายหนัง หรือเข็มขัด เช่นการลงโทษเด็กนักเรียนในโรงเรียนหรือแม้แต่ที่บ้าน ซึ่งปัจจุบันหลายประเทศถือเป็นการกระทำที่ผิดกฎหมาย อีกทั้งยังเป็นการละเมิดสิทธิมนุษยชนประการหนึ่ง

## การใช้ในปัจจุบัน

### สถานะทางกฎหมาย

 การลงโทษทางกายผิดกฎหมายในทุกกรณีรวมทั้งที่บ้านใน 63 ประเทศ และ 3 ดินแดน รัฐที่ห้ามลงโทษทางกายกับเด็กในทุกกรณีมีดังรายชื่อด้านล่าง (เรียงตามลำดับเวลา):

สำหรับภาพรวมของการใช้และการห้ามลงโทษทางกายกับเด็กในโลก แสดงในตารางด้านล่าง

### การลงโทษทางกายทางอาญา
thumb|

รายชื่อ 33 ประเทศที่อนุญาตให้ใช้การลงโทษทางกายทางอาญา:

## อ้างอิง

## อ่านเพิ่ม
* Barathan, Gopal; *The Caning of Michael Fay*, (1995). A contemporary account of an American teenager ( Michael P. Fay ) caned for vandalism in Singapore.
*  Gates, Jay Paul and Marafioti, Nicole; (eds.), *Capital and Corporal Punishment in Anglo-Saxon England*, (2014). Woodbridge: Boydell & Brewer.
* Moskos, Peter; *In Defence of Flogging*, (2011). An argument that flogging might be better than jail time.
* Scott, George; * A History of Corporal Punishment*, (1996).

## แหล่งข้อมูลอื่น
*  (Ontario Consultants on Religious Tolerance)
* Center for Effective Discipline (USA)
* World Corporal Punishment Research
* Global Initiative to End All Corporal Punishment of Children

หมวดหมู่:สิทธิมนุษยชน
หมวดหมู่:การลงโทษ
เอทีอาร์ 42

[thumb|250px|right|เอทีอาร์ 42-320 ของ[แดนิชแอร์ทรานสปอร์ต]]
[thumb|250px|right|เอทีอาร์ 42-500 ของ[ยูโรล็อต]]
[thumb|250px|right|เอทีอาร์ 42-300 แบบขนส่ง ของ[เฟดเอกซ์ เอกซ์เพรส]]
**เอทีอาร์ 42** เป็นอากาศยานขนาดเล็ก แบบใช้เครื่องยนต์เทอร์โบพรอบ 2 ตัว มีพิสัยบินระยะใกล้ ผลิตโดยบริษัทร่วมทุนสัญชาติฝรั่งเศส-อิตาลี เอทีอาร์ โดยออกแบบให้สามารถจุผู้โดยสารได้ 40-50 ที่นั่ง โดยมีความยาว 22.67 เมตร และปีกกว้าง 24.57 เมตร เปิดตัวอย่างเป็นทางการเมื่อปีพ.ศ. 2524 และเริ่มทดสอบการบินครั้งแรกในวันที่ 16 สิงหาคม พ.ศ. 2527 และเริ่มให้บริการเชิงพาณิชย์ในเดือนธันวาคม พ.ศ. 2528 โดยแอร์แลตโตราล

ต่อมาภายหลังได้มีการพัฒนาขยายความยาว และความกว้างของปีก รวมถึงประสิทธิภาพเครื่องยนต์ เป็นเอทีอาร์ 72

## รุ่น
### เอทีอาร์ 42-300
42-300 เป็นรุ่นดั้งเดิม ใช้เครื่องยนต์ แพร็ตแอนด์วิทนีย์ แคนาดา พีดับเบิลยู120 กำลัง 2000 แรงม้า มีพิสัยบิน 640 ไมล์ทะเล

### เอทีอาร์ 42-320
42-320 เป็นรุ่นที่พัฒนาเพิ่มขึ้นจาก -300 และใช้เครื่องยนต์ พีดับเบิลยู121 กำลัง 2100 แรงม้า

### เอทีอาร์ 42-500
42-500 มีลักษณะภายนอกเดียวกับ 42 รุ่นอื่นๆ แต่ใช้เครื่องยนต์ 6 ใบพัด พีดับเบิลยู127อี กำลัง 2400 แรงม้า ทำให้เพิ่มประสิทธิภาพในการบิน และน้ำหนักบรรทุก และสามารถบินได้ไกลถึง 1,500 ไมล์ทะเล

### รุ่นอื่น ๆ
มีการปรับเปลี่ยนเอทีอาร์ 42 ทุกรุ่น เป็นเครื่องบินขนส่งสินค้า ซึ่งมีลูกค้าอย่างเฟดเอกซ์, ดีเอชแอล และยูพีเอสให้บริการอยู่ นอกจากนี้ยังมีการปรับเปลี่ยนให้เป็นเครื่องบินส่วนตัว และเครื่องบินตรวจการ จากรุ่น -500 เพื่อใช้ในการทหาร

## ข้อมูลจำเพาะ

## เครื่องบินที่ใกล้เคียงกัน
### รุ่นที่ใกล้เคียงกัน
* เอทีอาร์ 72

### เครื่องบินที่คล้ายกัน
* แอนโตนอฟ แอน-140
* เดอ ฮาวิลแลนด์ แคนาดา แดช-8
* ดอร์แนร์ 328
* เอ็มเบรเออร์ อีเอ็มบี 120 บราซิลเลีย
* ฟอกเกอร์ เอฟ-27 และเอฟ-50
* อิลยูชิน อิล-114
* ซาบ 2000 และ340

## อ้างอิง




## แหล่งข้อมูลอื่น

* เว็บไซต์เอทีอาร์  

อเอทีอาร์ 42
อเอทีอาร์ 42
จันสี โพสีคำ

**จันสี โพสีคำ** (; เกิดวันที่ 13 มีนาคม ค.ศ. 1948 ในแขวงหลวงพระบาง) เป็นนักการเมืองและสมาชิกพรรคประชาชนปฏิวัติลาวชาวลาว และดำรงตำแหน่งเป็นรองผู้ว่าและผู้ว่าแขวงหลวงพระบาง ต่อมาดำรงตำแหน่งเป็นผู้ว่าการธนาคารแห่งชาติใน ค.ศ. 2002 แล้วดำรงตำแหน่งเป็นรัฐมนตรีว่าการกระทรวงการเงินในเดือนมกราคม ค.ศ. 2003 และผู้ว่าการเทศบาลแขวงเวียงจันทน์

## อ้างอิง
### จำเพาะ

### บรรณานุกรม
*หนังสือ:*
* 

หมวดหมู่:นักเศรษฐศาสตร์ชาวลาว
หมวดหมู่:นักการเมืองลาว
หมวดหมู่:ผู้ว่าหลวงพระบาง
หมวดหมู่:รองผู้ว่าหลวงพระบาง
หมวดหมู่:รัฐมนตรีรัฐบาลลาว
หมวดหมู่:นักการเมืองพรรคประชาชนปฏิวัติลาว
หมวดหมู่:ไม่ทราบสถานที่เกิด (บุคคลที่ยังมีชีวิตอยู่)
หมวดหมู่:บุคคลจากแขวงหลวงพระบาง
การไปกลับเป็นประจำ

thumb|ชั่วโมงเร่งด่วนบนสถานีรถไฟฟ้าของญี่ปุ่น
**การไปกลับเป็นประจำ** คือ การเดินทางจากที่อยู่อาศัยไปยังที่ทำงานหรือสถานศึกษาเป็นกิจวัตร โดยอาศัยยานพาหนะต่าง ๆ เช่น รถยนต์ รถไฟ รถไฟฟ้า รถเมล์ จักรยานยนต์ และจักรยาน เป็นต้น เป็นปรากฏการณ์ที่พบได้ในเมืองใหญ่ทั่วโลก โดยเฉพาะอย่างยิ่งในยุคที่ระบบขนส่งมวลชนมีประสิทธิภาพสูงกว่าในอดีต

หมวดหมู่:การขนส่ง
รัตนปุระ

**รัตนปุระ** () หรือ **อิรัตตินปุริ** () เป็นเมืองที่มีชื่อเสียงทางด้านอัญมณีของประเทศศรีลังกา เมืองรัตนปุระ เป็นดินแดนแห่งบุษราคัม เพชรตาแมว และทับทิมชนิดล้ำค่าที่สุด และเป็นสินค้าส่งออกสำคัญของประเทศ เป็นเมืองสำคัญทางตะวันออกเฉียงใต้ของโคลัมโบ มีทางรถไฟเชื่อมต่อกับโคลัมโบ 

หมวดหมู่:เมืองในประเทศศรีลังกา
ปริศนาน้ำเต้าวิเศษ

**ปริศนาน้ำเต้าวิเศษ** () เป็นภาพยนตร์แอนนิเมชั่น บริษัทดิสนีย์ของสหรัฐอเมริกากับประเทศจีนร่วมลงทุนไม่ต่ำกว่า 50 ล้านหยวนเหรินหมินปี้  เป็นเรื่องเกี่ยวกับเด็กชายชื่อหวางเป่าและน้ำเต้าวิเศษอันหนึ่ง ซึ่งสามารถให้เขาทุกอย่างที่ต้องการ ออกฉายครั้งแรก 25 มิถุนายน พ.ศ. 2550 ที่เมืองเฉิงตู ประเทศจีน

## อ้างอิง

* ภาพยนตร์เรื่องความลับของน้ำเต้าวิเศษที่บริษัทดิสนีย์กับจีนร่วมถ่ายทำเป็นครั้งแรกฉายรอบปฐมทัศน์ที่เมืองเฉิงตู

## แหล่งข้อมูลอื่น
* ข้อมูลจาก imdb

หมวดหมู่:ภาพยนตร์จีน
หมวดหมู่:ภาพยนตร์แอนิเมชัน
หมวดหมู่:ภาพยนตร์ที่จัดจำหน่ายโดยดิสนีย์
หมวดหมู่:ภาพยนตร์โดยวอลต์ดิสนีย์พิกเชอส์
ทานตะวัน (แก้ความกำกวม)

**ทานตะวัน**อาจหมายถึง

* ทานตะวัน - พืชดอก
* ทานตะวัน - ชื่อเพลงของธนิสร์ ศรีกลิ่นดีและเนาวรัตน์ พงษ์ไพบูลย์
* ทานตะวัน - ชื่อเพลงของคาราบาว ร้องโดย เทียรี่ เมฆวัฒนา
* สกุลทานตะวัน - สกุลพรรณไม้
* วงศ์ทานตะวัน - วงศ์พรรณไม้
* ดาวทานตะวัน - ดาวทะเล
* แหล่งทานตะวัน - แหล่งปิโตรเลียมในอ่าวไทย
* ทานตะวันบาร์ซาร์ - ย่านการค้าบริเวณสี่แยกพงษ์เพชร กรุงเทพมหานคร
* ตำบลทานตะวัน - อำเภอพาน จังหวัดเชียงราย
* รัฐแคนซัส - รัฐทานตะวัน
ชาย

**ชาย** อาจหมายถึง
* ผู้ชาย หรือ บุรุษ,  มนุษย์เพศชาย
** สุภาพบุรุษ 
** เด็กผู้ชาย หรือ เด็กชาย 
** ความเป็นชาย หรือ ความเป็น(ลูก)ผู้ชาย 
* เพศชาย หรือ เพศผู้ หรือ ตัวผู้, เพศในสิ่งมีชีวิต
* ชาย เมืองสิงห์ ศิลปินนักร้อง
พฤกษชาติในประเทศไทย

**พรรณไม้เมืองไทย** เป็นพรรณไม้ที่อยู่ในประเทศไทย ซึ่งประเทศไทยเป็นประเทศที่มีความหลากหลายทางพรรณพืชมากที่สุดแห่งหนึ่งของโลก  เรื่องจากสภาพทางภฒิศาสตร์ที่ตั้งของประเทศไทยอยู่ในเขคร้อน  ทำให้ปริมาณความหลากหลายทางชีวภาพของพืชและสัตว์มีสูงมาก  สำหรับด้านป่าไม้ ประเทศไทยมีป่าหลายประเภท จำแนกตามสภาพพื้นที่โดยยึดถือระดับความสูงจากน้ำทะเลเป็นเกณฑ ์ โดยเริ่มตั้งแต่ริมทะเล ซึ่งได้แก่ ป่าชายเลน และเรื่อย ๆ ถัดไปในพื้นดิน สู่ภูเขาสที่สูงชัน จนถึงยอดดอยอินทนน์ ซึ่งเป็นป่าเมฆ

## ป่าชายเลน
ป่าชายเลนในประเทศไทย ในอดีตมีประมาณ 2 ล้านไร่เศษ  โดยพบบริเวณชายฝั่งทะเลด้านอ่าวไทย และทะเลอันดาอัน  จากความยาวของแนวชายฝั่งทะเลของไทยที่มีความยาวประมาณ 2600 กิโลเมตร ทำให้ป่าชายเลนของประเทศไทยมีความสมูรณ์มาก  แต่จากสถานการณ์การเพาะเลี้ยงสัตว์น้ำชายฝั่งที่มีการขยายตัวตั้งแต่ปี 2527 เป็นต้นมา เพียงช่วฃระยะเวลา 20 ปี  จำนวนพื้นที่ป่าชายเลนลดลงไปประมาณร้อยละ 50 ของเนื้อที่ป่าชายเลนในประเทศไทย แม้ว่าจะมีโครงการต่าง ๆ เข้าร่วมฟื้นฟูป่าชายเลน  แต่ไม่ประสบผลสำเร็จเท่าที่ควร  เนื่องจากการทำลายสภาพโครงสร้างดินป่าชายเลน  ทำให้พันธุ์ไม้ป่าชายเลนไม่สามารถเจริญเติบโตได้ตามธรรมชาติ  จะต้องใช้เวลาไม่น้อยกว่า 20 - 30 ปี เพื่อให้กลไกธรรมชาติซ่อมแซมสภาพโครงสร้างดินป่าชายเลน และประชาชนช่วยกันปลูกและดูแลพันธุ์ไม้ป่าชายเลน ก็จะช่วยให้ป่าชายเลนของประเทศไทยกลับมาสู่สภาพความสมบูรณ์ดังเดิม 

## แหล่งข้อมูลอื่น
* องค์การสวนพฤกษศาสตร์
* ฐานข้อมูลพรรณไม้ องค์การสวนพฤกษศาสตร์ BGO Plant Database

หมวดหมู่:ป่า
พระยาวชิรปราการ

อาจจะหมายถึง

* สมเด็จพระเจ้ากรุงธนบุรี
* พระเจ้ากาวิละ
* พระยาวิเชียรปราการ (บุญมา) หรือ **พระยาจ่าบ้าน**
จุกนารี

**จุกนารี** หรือ **เอ็นอ้าขน** หรือ **โคลงเคลงขน** ()เป็นพืชมีดอกในวงศ์ Melastomataceae เป็นพืชท้องถิ่นในเขตภูเขาของจีน ภูฏาน พม่า กัมพูชา ลาว อินเดียตะวันออกเฉียงเหนือ เนปาล ไทยและเวียดนาม

## อ้างอิง

* สำนักงานหอพรรณไม้. '''ชื่อพรรณไม้แห่งประเทศไทย เต็ม สมิตินันทน์''' -- กรุงเทพมหานคร : กรมอุทยานแห่งชาติ สัตว์ป่า และพันธุ์พืช, 2549
* ก่องกานดา ชยามฤต. **ลักษณะประจำวงศ์พรรณไม้**. -- กรุงเทพมหานคร : กรมอุทยานแห่งชาติ สัตว์ป่า และพันธุ์พืช, 2548. (ISBN 974-415-175-7)

## แหล่งข้อมูลอื่น

* สำนักงานหอพรรณไม้ กรมอุทยานแห่งชาติ สัตว์ป่า และพันธุ์พืช

หมวดหมู่:ไม้ล้มลุก
หมวดหมู่:ดอกไม้ป่า
หมวดหมู่:สกุลเอ็นอ้า
หมวดหมู่:วงศ์โคลงเคลง
ไม้พุ่ม

[thumb|250px|right|ต้นไม้กวาด ไม้ดอกที่ออกดอกเต็มต้นในฤดูใบไม้ผลิในเขตอบอุ่น ใช้ปลูกเป็น[ไม้ประดับ]] 
**ไม้พุ่ม** บางครั้งเรียก **ไม้กอ** เป็นคำเทคนิคที่ใช้ในสาขาวิชาพืชสวนมากกว่าสาขาพฤกษศาสตร์ที่เข้มงวดที่หมายไปถึงประเภทของไม้มีแก่นที่สัณฐานแตกต่างไปจากไม้ต้นเนื่องจากการมีหลายลำต้นแตกขยายเป็นพุ่มและเตี้ย ปกติจะเตี้ยกว่า 5-6 เมตร มีต้นไม้หลายชนิดที่จะจำแนกเป็นไม้พุ่มก็ได้หรือไม้ต้นก็ได้ ขึ้นอยู่กับสภาพการขึ้นของมัน รวมทั้งการตัดแต่งโดยจงใจของมนุษย์ ต้นเฟื่องฟ้าที่จำแนกเป็นไม้พุ่ม บางครั้งและบางพันธุ์ตามสัณฐานธรรมชาติอาจจำแนกเป็นไม้เลื้อยได้เช่นกัน และยังสามารถตัดแต่งต้นเฟื่องฟ้าเป็นไม้ต้นขนาดเล็กเป็นไม้ประดับได้ด้วย

ชุมชนพืชที่ต้นไม้ส่วนใหญ่เป็นไม้พุ่มขึ้นรวมอยู่กันเป็นหมู่ เรียกว่า ละเมาะ ถ้ามีมาก เรียกป่าละเมาะ

บริเวณไม้พุ่มที่ปลูกรวมเป็นที่เฉพาะไว้ในอุทยานหรือสวนเพื่อการจัดแสดงเรียกว่าสวนไม้พุ่ม เมื่อไม้พุ่มถูกตัดแต่งด้วยการขริบเป็น "ไม้ตัด" มันจะแตกกิ่งก้านและมีใบเล็กลงทำให้พุ่มใบแน่นขึ้น ไม้พุ่มหลายชนิดตอบสนองได้รวดเร็วต่อการตัดแต่งเพื่อให้เกิดการแตกกิ่งก้านและใบใหม่ "การตัดแต่งหนัก" คือตัดถึงตอ จะทำให้ไม้พุ่มแตกกิ่งใหม่ที่ยาว ไม้พุ่มบางชนิดตอบสนองต่อการตัดแต่งพิเศษเพื่อแสดงลักษณะโครงสร้างที่สวนงามได้ดี

**ไม้พุ่ม**ที่ใช้ในงานทำสวนทั่วไปมักเป็นประเภทไม้ใบกว้าง แต่ที่เป็นไม้ใบรูปเข็มก็มี โดยเฉพาะในประเทศเขตอบอุ่น เช่น สนเขาขนาดเล็ก ไม้พุ่มมีทั้งที่เป็นไม้ผลัดใบและไม้ไม่ผลัดใบ

## แหล่งข้อมูลอื่น
* Selecting Shrubs for Your Home (University of Illinois Extension)

หมวดหมู่:พืช
หมวดหมู่:สัณฐานวิทยาของพืช
กาศยปียะ

**นิกายกัสสปิกวาท** หรือ **นิกายกาศยปียะ** เป็นนิกายในศาสนาพุทธฝ่ายอาจริยวาท ซึ่งแยกตัวออกมาจากนิกายสรวาสติวาทราว พ.ศ. 200 หลักธรรมส่วนใหญ่เหมือนนิกายธรรมคุปต์ เชื่อว่ากรรมที่ทำในอดีตให้ผลในอดีตแล้วหยุดเท่านั้น ไม่ตามมาให้ผลในปัจจุบันและอนาคตอีก มีพระไตรปิฎกเป็นของตนเอง

## อ้างอิง

* 

หมวดหมู่:นิกายในศาสนาพุทธ
พระฝาง

**พระฝาง** อาจหมายถึง

* เจ้าพระฝาง - ผู้นำชุมนุมเจ้าพระฝาง สมัยเสียกรุงศรีอยุธยาครั้งที่ 2
* พระฝาง (พระพุทธรูป) - พระพุทธรูปปางมารวิชัย ทรงเครื่องอย่างจักรพรรดิราช ศิลปะสมัยอยุธยา
* พระฝางจำลอง (พระพุทธรูป) - พระพุทธรูปจำลองมาจากพระพุทธรูปพระฝาง ประดิษฐานที่อุโบสถวัดพระฝางสว่างคบุรีมุนีนาถ จังหวัดอุตรดิตถ์
อ้ายจาม

**อ้ายจาม** หรือ**ไอจาม** เป็นกลุ่มชาติพันธุ์ที่ต่างกับชาวปู้อีซึ่งเป็นกลุ่มชาติพันธุ์หนึ่งที่ใช้ภาษาตระกูลขร้า-ไท และอาศัยอยู่ในประเทศจีน ชาวอ้ายจามมีมีภาษาใกล้เคียงกับกลุ่ม ต้ง-สุย แต่ชาวปู้อีมีภาษาใกล้เคียงกับคำเมือง (ล้านนา) ในตระกูลภาษาขร้า-ไท ปัจจุบันมีชาวอ้ายจามทั้งหมด 2,800 คน ทั้งหมดอาศัยอยู่ในประเทศจีน

## ศาสนา
ชาวอ้ายจามส่วนมากนับถือศาสนาดั้งเดิมถึงร้อยละ 97 มีความเชื่อเรื่องพระเจ้า ผี และความเชื่อเหนือธรรมชาติต่าง ๆ ไสยศาสตร์ ชาวอ้ายจามเชื่อว่าทุกสิ่งทุกอย่างบนโลกไม่ว่าจะเป็นแม่น้ำ ต้นไม้ หรือก้อนหินใหญ่ จะมีผีหรือเทพารักษ์อาศัยอยู่  นับถือพระพุทธศาสนาร้อยละ 0.5 คริสต์ศาสนาร้อยละ 0.5 เช่นกัน และอีกร้อยละ 2 เป็นกลุ่มไม่มีศาสนา

หมวดหมู่:ชาวไท
หมวดหมู่:ชนกลุ่มน้อยในประเทศจีน
ต่ายโจ

**ชาวต่ายโจ** เป็นชาวไทกลุ่มเล็ก ๆ ที่อาศัยอยู่ในเขตประเทศเวียดนาม มีประชากรประมาณ 300 คน พูดภาษาต่ายโด ซึ่งเป็นภาษาในตระกูลภาษาขร้า-ไท ประชากรส่วนใหญ่นับถือศาสนาดั้งเดิม

หมวดหมู่:ชาวไท
หมวดหมู่:กลุ่มชาติพันธุ์ในประเทศเวียดนาม
ต่ายสาพา

**ชาวต่ายสาพา** เป็นชนกลุ่มหนึ่งที่อาศัยอยู่ในประเทศเวียดนาม และไม่สามารถระบุแน่ชัดว่าเป็นคนในตระกูลมอญ-เขมรหรือตระกูลขร้า-ไท ชาวต่ายสาพามีประชากรทั้งหมดประมาณ 300 คน พูดภาษาต่ายสาพา

หมวดหมู่:กลุ่มชาติพันธุ์ในประเทศเวียดนาม
ซึนลาว

**ชาวซึนลาว** เป็นชาวไทกลุ่มหนึ่งที่ตั้งรกรากอยู่ในเขตประเทศเวียดนามทางตอนเหนือ ชาวซึนลาวมีประชากรประมาณ 12,000 คน พูดภาษาซึนลาว ซึ่งมีความคล้ายคลึงกับภาษาไทยมาก ชาวซึนลาวส่วนมากนับถือศาสนาดั้งเดิม มีความเชื่อเกี่ยวกับสิ่งเหนือธรรมชาติ และบางกลุ่มก็ไปนับถือคริสต์ศาสนาร้อยละ 1.08 

หมวดหมู่:ชาวไท
หมวดหมู่:กลุ่มชาติพันธุ์ในประเทศเวียดนาม
เทศบาลตำบลโพนทอง (จังหวัดร้อยเอ็ด)

**เทศบาลตำบลโพนทอง** ตั้งอยู่ในพื้นที่เดิมของตำบลแวง ตำบลสระนกแก้ว อำเภอโพนทอง จังหวัดร้อยเอ็ด ครอบคลุมพื้นที่บางส่วนของตำบลแวง และบางส่วนของตำบลสระนกแก้ว

## ประวัติ
เมื่อ พ.ศ. 2486 เป็นสุขาภิบาลแวง พ.ศ. 2542 ยกฐานะเป็นเทศบาลตำบลแวง ตาม พรบ.เปลี่ยนแปลงฐานะสุขาภิบาลเป็นเทศบาล

โพนทอง
หมวดหมู่:อำเภอโพนทอง
สถานีรถไฟไซ่ง่อน

[thumb|300px|สถานีรถไฟไซ่ง่อน [ค.ศ. 2011]]
**สถานีรถไฟไซ่ง่อน** () เป็นสถานีรถไฟในนครโฮจิมินห์ ตั้งอยู่ในเขตที่ 3 ห่างจากใจกลางเมืองประมาณ 1 กิโลเมตร สร้างขึ้นเมื่อปี พ.ศ. 2473 ช่วงที่ยังเป็นอาณานิคมของฝรั่งเศส ซึ่งสถานีรถไฟแห่งนี้เป็นส่วนหนึ่งของทางรถไฟไซ่ง่อน-ฮานอย

## แหล่งข้อมูลอื่น
* ของฝากจาก VIETNAM
 

หมวดหมู่:สิ่งก่อสร้างในนครโฮจิมินห์
ไซ่ง่อน
นิวเคลียสของเซลล์

ในทางชีววิทยาของเซลล์ **นิวเคลียส** () คือออร์แกเนลล์ที่มีเยื่อหุ้มพบในเซลล์ยูแคริโอต ภายในบรรจุสารพันธุกรรม (genetic material) ซึ่งจัดเรียงตัวเป็นดีเอ็นเอ (DNA) สายยาวรวมตัวกับโปรตีนหลายชนิด เช่น ฮิสโตน (histone) เป็นโครโมโซม (chromosome) ยีน (gene) ต่างๆ ภายในโครโมโซมเหล่านี้ รวมเรียกว่า นิวเคลียส จีโนม (nucleards genome) หน้าที่ของนิวเคลียสคือการคงสภาพการรวมตัวของยีนเหล่านี้และควบคุมการทำงานของเซลล์โดยการควบคุมการแสดงออกของยีน (gene expression)

โครงสร้างหลักของนิวเคลียสคือ เยื่อหุ้มนิวเคลียส (nuclear envelope) ซึ่งเป็นเยื่อสองชั้นที่หุ้มทั้งออร์แกเนลล์และทำหน้าที่แยกองค์ประกอบภายในออกจากไซโทพลาซึม (cytoplasm) อีกโครงสร้างหนึ่งคือ นิวเคลียร์ลามินา (nuclear lamina) ซึ่งเป็นโครงสร้างร่างแหภายในนิวเคลียส ทำหน้าที่เป็นโครงร่างค้ำจุน ให้ความแข็งแรงแก่นิวเคลียส คล้ายไซโทสเกลเลตอน (cytoskeleton) ภายในเซลล์ เนื่องจากเยื่อหุ้มนิวเคลียสมีลักษณะเป็นเยื่อเลือกผ่านที่โมเลกุลส่วนใหญ่ผ่านทะลุเข้าออกไม่ได้ ดังนั้นเยื่อหุ้มนิวเคลียสจึงต้องมีนิวเคลียร์พอร์ (nuclear pore) หรือช่องที่จะให้สารเคลื่อนผ่านเยื่อ ช่องเหล่านี้ทะลุผ่านเยื่อทั้งสองของเยื่อหุ้มนิวเคลียสให้โมเลกุลขนาดเล็กและไอออนเคลื่อนที่เข้าออกนิวเคลียสได้ การเคลื่อนที่เข้าออกของสารโมเลกุลใหญ่ เช่น โปรตีน ต้องมีการควบคุมและต้องใช้โปรตีนช่วยขนส่งสาร (carrier proteins)

## โครงสร้าง
นิวเคลียสเป็นเนื้อที่ใหญ่ที่สุดในเซลล์สัตว์
ในเซลล์สัตว์เลี้ยงลูกด้วยนม เส้นผ่านศูนย์กลางเฉลี่ยของนิวเคคลียสอยู่ที่ 6 ไมโครเมตร (µm) และกินปริมาตร 10% ของเซลล์ องค์ประกอบภายในนิวเคลียสอยู่ในนิวคลีโอพลาสซึม เช่นเดียวกันกับไซโตพลาสซึมในเซลล์ส่วน่ที่เหลือ องค์ประกอบซึ่งเป็นของเหลวนั้นเรียกว่า "นิวคลีโอซอล" (nucleosol) เช่นเดียวกันกับไซโตซอลในไซโตพลาสซึม

ในเซลล์เม็ดเลือดขาว ชนิดแกรนูโลไซต์ส่วนใหญ่มีนิวเคลียสที่แบ่งเป็นพู (lobated)

### เยื่อหุ้มนิวเคลียสและนิวเคลียร์พอร์

เยื่อหุ้มนิวเคลียส (nuclear envelope หรือ nuclear membrane) ประกอบด้วยเยื้อหุ้มเซลลูลาร์สองชั้น คือชั้นในและชั้นนอก เรียบขนานกันไป แยกห่างกันประมาณ 10 ถึง 50 นาโนเมตร (nm) เยื่อหุ้มนิวเคลียสนั้นห่อหุ้มนิวเคลียสไว้และแยกสารพันธุกรรมออกจากไซโตพลาสซึมที่รายล้อมอยู่ เป็นเหมือนที่กั้นมาโครโมเลกุลไม่ให้แพร่เข้ามาอย่างอิสระระหว่างของเหลวในนิวเคลียส (นิวคลีโอพลาสซึม nucleoplasm) กับของเหลวเซลล์ (ไซโตพลาสซึม cytoplasm) เยื่อหุ้มชั้นนอกนั้นเชื่อมต่อกับเยื่อหุ้มของ รัฟเอนโดพลาสมิกเรคติคูลัม (RER)

นิวเคลียร์พอร์ (Nuclear pores) ทำหน้าที่เป็นช่องสารละลาย (aqueous channels) อยู่ภายในเยื่อหุ้มนิวเคลียส และประกอบด้วยโปรตีนหลายชนิด ซึ่งเรียกรวมกันว่านิวคลีโอพอริน (nucleoporin) พอร์เหล่านี้มีมวล 125 ล้าน ดอลตัน (มวลโมเลกุล) และประกอบด้วยโปรตีนกว่า 50 ชนิด (ในยีสต์) ไปจนถึงหลายร้อยชนิด (ในสัตว์มีกระดูกสันหลัง)

### นิวเคลีย์ลามินา

### โครโมโซม

### นิวคลีโอลัส

## อ้างอิง

หมวดหมู่:ออร์แกเนลล์
หมวดหมู่:ชีววิทยาของเซลล์
หมวดหมู่:กายวิภาคศาสตร์เซลล์
วังเวียง

**วังเวียง** () เป็นเมืองท่องเที่ยวในแขวงเวียงจันทน์ ประเทศลาว ห่างจากนครหลวง​เวียงจันทน์ ประมาณ 160 กิโลเมตร ได้ฉายาว่า เมืองกุ้ยหลินแห่งเมืองลาว โดยมีจุดเด่นที่พื้นที่ภูมิประเทศรอบเมืองเป็นคาสต์ เป็นที่ราบระหว่างภูเขาหินปูน ป่าไม้สมบูรณ์

## อ้างอิง

## แหล่งข้อมูลอื่น
*

วังเวียง
คิม จ็อง-ฮุน

**คิม จ็อง-ฮุน** (; 20 มกราคม พ.ศ. 2523 — ) เป็นนักร้องและนักแสดงชาวเกาหลีใต้ โด่งดังจากในบทพระรอง จากซีรีส์เกาหลี "เจ้าหญิงวุ่นวายกับเจ้าชายเย็นชา"

ในปี พ.ศ. 2538 เรียนคณะทันตแพทย์ มหาวิทยาลัยแห่งชาติโซล แต่ลาออกตอนชั้นปี 4 เพื่อเตรียมการเป็นนักร้อง ต่อมาในปี พ.ศ. 2542 เป็นนักร้องนำศิลปินคู่วง UN (United N-Generation)
เริ่มออกงานเพลงอัลบั้มแรกในปี พ.ศ. 2545 ชุด Voicemail จากนั้นรับบทตัวประกอบในซีรีส์เรื่อง Orange ในปีเดียวกัน ถัดมาอีก 2 ปี เรื่อง Banjun Drama ต่อมาในปี พ.ศ. 2546 ได้ศึกษาด้านการศึกษาจากโรงเรียนการแสดง

ปี พ.ศ. 2549 มีผลงาน 3 เรื่อง คือ Goong หรือ Princess Hours - เจ้าหญิงวุ่นวายกับเจ้าชายเย็นชา Fog Street หรือถนนสายหมอกในชื่อไทย และ Angel เป็นดารารับเชิญ ส่วนงานภาพยนตร์ปี พ.ศ. 2547 มี 2 เรื่องคือ DMZ กับ Shut Up!

## ผลงานการแสดง

### ละครโทรทัศน์

## อ้างอิง

* คิมจ็อง-ฮุน  คอลัมน์รู้ไปโม้ด โดยน้าชาติ ประชาชื่น

## แหล่งข้อมูลอื่น
* เว็บไซต์อย่างเป็นทางการ  

หมวดหมู่:บุคคลจากจังหวัดคย็องซังใต้
หมวดหมู่:นักร้องเกาหลีใต้
หมวดหมู่:นักแสดงเกาหลีใต้
หมวดหมู่:พุทธศาสนิกชนชาวเกาหลีใต้
หมวดหมู่:นักร้องเคป็อป
หมวดหมู่:ศิลปินสังกัดโพนีแคนยอน‎
ไต

**ไต**เป็นอวัยวะรูปถั่วซึ่งมีหน้าที่ควบคุมสำคัญหลายอย่างในสัตว์มีกระดูกสันหลัง ไตนำโมเลกุลอินทรีย์ส่วนเกิน (เช่น กลูโคส) ออก และด้วยฤทธิ์นี้เองที่เป็นการทำหน้าที่ที่ทราบกันดีที่สุดของไต คือ การขับของเสียจากเมแทบอลิซึม (เช่น ยูเรีย แม้ 90% ของปริมาณที่กรองถูกดูดกลับที่หน่วยไต) ออกจากร่างกาย ไตเป็นอวัยวะสำคัญในระบบปัสสาวะและยังมีหน้าที่ธำรงดุล เช่น การกำกับอิเล็กโทรไลต์ การรักษาสมดุลกรด–เบส และการกำกับความดันเลือด (ผ่านการรักษาสมดุลเกลือและน้ำ) ไตทำหน้าที่เป็นตัวกรองเลือดตามธรรมชาติ และนำของเสียที่ละลายได้ในน้ำออก ซึ่งจะถูกส่งไปยังกระเพาะปัสสาวะ ในการผลิตปัสสาวะ ไตขับของเสีย เช่น ยูเรียและแอมโมเนียม และยังทำหน้าที่ดูดน้ำ กลูโคสและกรดอะมิโนกลับ ไตยังผลิตฮอร์โมน เช่น แคลซิไตรออล อีริโธรพอยอิติน และเอนไซม์เรนิน ซึ่งเรนินออกฤทธิ์ต่อไตโดยอ้อมในการยับยั้งป้อนกลับ (negative feedback)

ไตอยู่หลังช่องท้องในหลังเยื่อบุช่องท้อง (retroperitoneum) ไตรับเลือดจากคู่หลอดเลือดแดงไต และเทเข้าสู่คู่หลอดเลือดดำไต ไตแต่ละข้างขับปัสสาวะสู่ท่อไต อันเป็นโครงสร้างคู่และเทเข้าสู่กระเพาะปัสสาวะ

สรีรวิทยาไตเป็นการศึกษาการทำหน้าที่ของไต ขณะที่วักกวิทยา (nephrology) เป็นแพทยศาสตร์เฉพาะทางว่าด้วยโรคไต โรคของไตมีหลากหลาย แต่ผู้ที่มีโรคไตแสดงลักษณะพิเศษทางคลินิกบ่อยครั้ง ปัญหาทางคลินิกเกี่ยวกับไตที่พบบ่อย รวมถึงกลุ่มอาการไตอักเสบ (nephritic) และเนโฟรติก (nephrotic) ถุงน้ำไต ไตบาดเจ็บเฉียบพลัน โรคไตเรื้อรัง การติดเชื้อทางเดินปัสสาวะ โรคนิ่วไต และการอุดกั้นทางเดินปัสสาวะ มีมะเร็งของไตหลายอย่าง มะเร็งของไตในผู้ใหญ่ที่พบมากที่สุด คือ มะเร็งเซลล์ไต มะเร็ง ถุงน้ำและปัญหาของไตอื่นบางอย่างสามารถรักษาได้ด้วยการตัดไต เมื่อการทำหน้าที่ของไต ซึ่งวัดได้โดยอัตราการกรองของโกลเมอรูลัส (glomerular filtration rate) ต่ำอย่างต่อเนื่อง การแยกสารผ่านเยื่อและการปลูกถ่ายไตอาจเป็นทางเลือกการรักษา นิ่วในไตปกติไม่เป็นอันตราย แต่อาจทำให้เกิดการปวด และการเกิดนิ่วซ้ำ ๆ เรื้อรังสามารถทำให้ไตเกิดแผลเป็น การนำนิ่วในไตออกเกี่ยวข้องกับการรักษาด้วยอัลตราซาวน์เพื่อสลายนิ่วเป็นชิ้นที่เล็กลง ซึ่งจะผ่านทางเดินปัสสาวะ กลุ่มอาการทั่วไปหนึ่งของนิ่วในไต คือ การปวดแปลบ (sharp) ถึงปวดจนรบกวนการใช้ชีวิต (disabling pain) ในตอนกลาง/ข้างของหลังส่วนล่าง

## อ้างอิง

หมวดหมู่:กายวิภาคศาสตร์ของมนุษย์
หมวดหมู่:ไต
สมุหพระกลาโหม

ในการบริหารรัฐกิจสยามตั้งแต่สมัยอยุธยาจนถึงรัตนโกสินทร์ตอนต้น **สมุหพระกลาโหม** คืออัครมหาเสนาบดีฝ่ายทหาร เป็นเจ้ากรมกลาโหม และเป็นผู้บังคับบัญชาหัวเมืองฝ่ายใต้ มีราชทินนามว่า "เจ้าพระยามหาเสนาบดีวิริยภักดีบดินทร์" คู่กับสมุหนายก อัครมหาเสนาบดีฝ่ายพลเรือนและผู้บังคับบัญชาหัวเมืองฝ่ายเหนือ มีราชทินนามว่า "เจ้าพระยาจักรีศรีองครักษ์"

## ประวัติ
เดิมสมุหพระกลาโหมดูแลการทหารเท่านั้น แต่ในรัชกาลสมเด็จพระเพทราชาได้เพิ่มอำนาจหน้าที่เป็นบังคับบัญชางานทั้งด้านทหารและพลเรือนสำหรับหัวเมืองฝ่ายใต้ ส่วนสมุหนายกที่เดิมดูแลด้านพลเรือนเท่านั้น ก็ได้เพิ่มอำนาจหน้าที่เป็นบังคับบัญชาทั้งด้านทหารและพลเรือนสำหรับหัวเมืองฝ่ายเหนือ

ตำแหน่งทั้งสองถูกยกเลิกไปเมื่อพระบาทสมเด็จพระจุลจอมเกล้าเจ้าอยู่หัวทรงปฏิรูปการปกครองแผ่นดินในปี พ.ศ. 2435 

## รายนามสมุหพระกลาโหม

### สมัยธนบุรี

### สมัยรัตนโกสินทร์

## อ้างอิง
สะเดาเทียม

**สะเดาเทียม**,  **สะเดาช้าง** หรือ **เทียม** เป็นพันธุ์ไม้พระราชทานประจำจังหวัดสงขลา  เป็นไม้ยืนต้นขนาดใหญ่ สูงราว 20-35 เมตร ชื่อทางพฤกษศาสตร์ว่า *Azadirachta excelsa* (Jack) Jacobs. จัดอยู่ในตระกูล Meliaceae 

เปลือกต้นสีเทาเรียบ พอต้นอายุมากเปลือกจะแตกเป็นแผ่นล่อนสีเทาปนดำ เนื้อไม้มีคุณ-ภาพดี มอดและปลวกไม่ค่อยทำลาย และจัดอยู่ในประเภทของไม้อเนกประสงค์ ใบเป็นใบประกอบแบบขนนก ขึ้นเรียงสลับและกระจุกอยู่ใกล้ปลายกิ่ง แต่ละใบมีใบย่อยออกเป็นคู่เยื้อง ๆ สลับกันเล็กน้อย ราว 7-11 คู่ ใบย่อยรูปทรงรีเป็นรูปไข่บางใบเบี้ยวไม่มีรูปทรง กว้าง 3-4 เซนติเมตร ยาว 5-8 เซนติเมตร โคนใบสอบ ปลายใบแหลม ขอบใบหยักคล้ายฟันเลื่อย   

ดอกอ่อนรับประทานได้ ออกเป็นช่อตามซอกใบและปลายกิ่ง แต่ละช่อมีดอกย่อยขนาดเล็ก เวลาบานมี 5 กลีบ สีขาวอมเหลือง ส่งกลิ่นหอมทั้งวัน กลีบดอกเป็นรูปทรงรี กว้าง 0.2-0.3 เซนติเมตร ยาว 0.5-0.6 เซนติเมตร พบตามหัวไร่ปลายนาทางภาคใต้ ตั้งแต่ชุมพรและสุราษฎร์ธานีลงไป

## ประโยชน์
*ใบกับเมล็ด นำมาสกัดสารทำยาฆ่าแมลง 
*เปลือก นำไปต้มดื่มน้ำทำเป็นยาแก้บิดและท้องร่วง

## อ้างอิง

หมวดหมู่:ไม้ยืนต้น
หมวดหมู่:วงศ์กระท้อน
หมวดหมู่:พืชที่รับประทานได้
หมวดหมู่:พืชที่เป็นพิษต่อแมลง
หมวดหมู่:สมุนไพร
หมวดหมู่:ต้นไม้ประจำจังหวัดของไทย
เจ้าจอมมารดาวาด

**เจ้าจอมมารดาวาด** สามารถหมายถึง

*เจ้าจอมมารดาวาด (แมว) ในรัชกาลที่ 4 พระมารดาของ พระเจ้าบรมวงศ์เธอ กรมขุนพิทยลาภพฤฒิธาดา ต้นราชสกุลโสณกุล
*เจ้าจอมมารดาวาด กัลยาณมิตร ในรัชกาลที่ 5 พระมารดาของ พระเจ้าบรมวงศ์เธอ กรมพระกำแพงเพชรอัครโยธิน ต้นราชสกุลฉัตรชัย
เจ้าจอมมารดากลิ่น

**เจ้าจอมมารดากลิ่น** อาจหมายถึง

* เจ้าจอมมารดากลิ่น ในรัชกาลที่ 1 พระมารดาของพระเจ้าบรมวงศ์เธอ กรมหมื่นไกรสรวิชิต ต้นราชสกุลสุทัศน์
* เจ้าจอมมารดากลิ่น (ซ่อนกลิ่น) ในรัชกาลที่ 4 พระมารดาของพระเจ้าบรมวงศ์เธอ กรมพระนเรศรวรฤทธิ์ ต้นราชสกุลกฤดากร